
Tur hende ta realiza cu nos ta den un crisis sin precedente. 
Gobierno a haf'e diripiente, no solamente cu e responsabilidad 
di percura pa salario di su empleadonan publico y semi- 
publico. Gobierno a hafi'e diripiente ta percura pa 37 mil hende 
cu tabata core e riesgo di perde trabou no perde esaki of pa 
sikiera por tin un entrada pa mantene nan famia. 


Nos a tende di Minister di Finanzas y Economia Xiomara 
Maduro cu a duna un splikashon mas di e plan di gobierno, 
mas di e storia di speranza. Gobierno ta purbando di logra 
pa hendenan no perde nan trabou y e dofionan di trabou ta 
bay hafia un subsidio pa por mantene e hendenan na trabou. 
Tambe nos a tende di e sosten financiero pa cu empresa nan 
chikito di awg 4000,00 per kwartaal. Nos a tende tambe di 
posibilidad di creditonan chikito pa e empresanan aki y nos a 





tende di e proyecto di FASE cu ta yuda esnan cu a perde trabou 
toch hafia un entrada pa mantene nan famia. Nos ta buscando 
fondonan pa por cubri tur e proyectonan aki, na Hulanda y na 
Merca y ta mustra cu nos ta logrando. Pues esaki ta e storia di 
Speranza cu nos kier bo keda cu ne aworaki. 





Awor ta e momento pa cada un di nos mustra solidaridad. 
Solidaridad na esnan cu ta pasando den momentonan dificil cu 
e malesa di e virus aki. Solidaridad na esnan cu a test positivo 
y nan famia, duna nan sosten. Solidaridad na esnan cu ta den 
quarentena, solidaridad na nos front-liners cu mester sacrifica 
nan mes y pone nan bida na peliger pa abo ta sigur y salud. 
Solidaridad den empleadonan publico, sector priva y den nos 
companianan estatal. Aworaki ta e momento pa demostra cu 
nos t'ey un pa otro. 





Nos mester mustra solidaridad pasobra ta solamente si 
nos para hunto nos ta vence e crisis cu nos ta aden. Y un 
garantia tin, dividi nos lo fracasa. Pues esaki no ta momento 
pa polarizacion, Uni nos ta vence. Nos tin un trabou hopi 
grandi nos dilanti. Un trabou magno nos tin nos dilanti. Nos 
tin e oportunidad di construi un fundeshi nobo pa nos pais. 
Ban para hunto y construi un fundeshi solido basa ariba e 
principionan di solidaridad den union y cu integridad. Nos futuro 
generacionnan ta bay tene nos responsabel pa e decisionnan 
cu nos tuma awe. Ban haci nan orguyoso, ban uni y ban hiba 
nos pais dilanti". 

Casonan di Corona Virus na Aruba pa 23 di April 2020 

GOBIERNO DI ARUBA 





PA CUALKIER GOBIERNO CUMINSA LANTA RESTRICCIONNAN, 
E PAIS MESTER CUMPLI CU E SIGUIENTE 6 CONDICIONNAN: 


1 | Transmicion di virus mester ta bou di control. Y 
A Sistema di salubridad mester por detecta, test, isola y Va 
trata tur caso y busca tur contacto. 


E Riesgonan a wordo minimalisa den luganan mas vulnerabel vá 
manera casnan pa anciano. 


Scolnan, luganan di trabou y otro instancianan crusial a establece 
medidanan preventivo. 


6 Mester por maneha e riesgo di importacion di casonan nobo. 


Comunidad mester ta completamente educa, comprometi y 
a capacita pa biba bou di un normal nobo. DvG 














GOBIERNO DIARUBA 


MINISTER MarisoL Lopez-TRomP 


MINISTER di Desaroyo Teritorial, Infrastructura y Medio Ambiente 

INFORMACION Y FORMULARIO PA 
HUURGROND OBTENIBEL ONLINE VIA 
WWW.DIP.AW 


Ban haci bon uzo di e oportunidad pa planta y stimula nos 
economia local 


Ministerio di Desaroyo Teritorial, Infrastructura y Medio 
Ambiente conhuntamente cu Departamento di Infrastructura 
y Planificacion (DIP) y Departamento di Naturalesa y Medio 
Ambiente (DNM) a anuncia inicio di periodo di inscripcion y 
re-inscripcion di pa terenonan pa huur. Esaki ta conta pa tur 
ciudadano interesa pa planta y/of cu ta plantando. 


Minister di Desaroyo Teritorial, Infrastructura y Medio Ambiente 
Marisol Lopez - Tromp den un rueda di prensa dialuna mainta a 
elabora riba e hecho cu nos Pais ta pasando den un temporada 
dificil pa loke ta e situacion di COVID-19. Pa cual aworaki ta 
importante pa enfoca riba kico nos mes como pueblo por haci 
pa yuda recupera un parti di nos economia a traves di entre 
otro planta alimento. 


E SITUACION 

Actualmente tin diferente ciudadano cu tin tereno huur cu a 
acerca DIP pa “follow - up” riba nan peticion y/of paga pa locual 
cu nan tin caba. Sinembargo, durante e ultimo tempo DIP no 
por a atende cu esaki manera debe ser pa motibo cu tabata 
atende cu e lista di terenonan pa cas. Aworaki cu e aspecto di 
terenonan pa cas ya ta canando bon pa dos afia caba, ta toca 
turno pa atende cu e lista di terenonan pa huur (huurgrond). 


Riba e mapa diArubatin indica e diferente area y destinacionnan 
planifica pa esakinan. E areanan indica como “landelijk" (color 
geel), ta e terenonan cu por uza pa agricultura/ plantacion den 
e temponan nos dilanti. E terenonan aki ta ubica den diferente 
bario y districto. 


KICO TA TERENO HUUR? 

Tereno “huurgrond” ta un tereno di Gobierno y no ta bira di e 
ciudadano (peticionario). E ta un tereno di Gobierno cu bo ta 
uza por ehempel, pa planta y pa cria di bestia. Den e caso aki 
ta enfocando riba e parti di plantacion y e acuerdo aki ta wordo 
cera pa 5 afia. 


Na e momentonan aki, DIP tin un lista di casi 1300 persona cu 
durante e ultimo 10 afianan tin tin huurgrond. Sinembargo no 
ta na altura si tur e hendenan aki ta plantando, cuanto tin cu no 
ta interesa mas den dje of cuanto di e acuerdonan aki a vence 
y ta desea di prolonga esaki. 

Pesey a tuma e decision pa DIP inicia cu un proceso nobo pa 
inscribi of re-inscribi pa tereno huurgrond. E ta importante pa 
cada ciudadano cu tin un huurgrond cu nan acuerdo a vence 
pa haci uzo di e oportunidad aki pa DIP tin un bon bista di e 
situacion actuall. 

Considerando cu tin shelter in place, a opta pa laga e 
peticionarionan haci e proceso di inscripcion y re-inscripcion 
pa huurgrond online via e siguiente pasonan: 


Bishita www.dip.aw y scroll bay abou 


4. Deposita pago online of haci pago na banco (cuenta di 
banco ta riba e formulario) 

5. Agrega tur rekisito hunto cu prueba di pago 

6. Email e formulario completo y rekisitonan na 
inscripcionhuur20@dip.aw of inscripcionhuur20@dip.aw 


re- 


1. Click caminda tin e poster di “Ban sembra awe, pa cosecha 
mafian” 

2. Descarga (download) e formulario pa huurgrond (sea ta pa 
inscribi of re-inscribi) 

3. Yena e formulario y rekisitonan 


Pa cualkier informacion, porfabor acudi riba e pagina di 
Facebook di Directie Infrastructuur en Planning - DIP pa tur 
informacion actualisa. 











Ban Sembra awe pa Cosecha mañan 


A Ea 


B 1. Bishita www.dip.aw "EAN" 
2. Scoge si ta re-inscripcion 
of inscripcion 
3. Descarga e formulario 
4. Yena e formulario y tur e rekesitonan 


5. Deposita pago online of na Banco 
(Cuenta di Banco ta riba e formulario) 


6. Email na re-inscripcionhuur20@dip.aw 
of na: inscripcionhuur20@dip.aw 


Tuma nota: Tur documento y prueba di pago 
mester ta inclui den e email 





ormulario di Re-Ir 





FORMU -INSCRIPCION HUURGRONI 


(Sector Primario) 





a aki cu su persona ta interesa and den e peticion 
na pa 





Peti 





tereno Imurgro 





paun ten 


E Comercial - © Chikito O Modiano | © Grandi O Comercial = OChikio | O Medio O Grandi 


DI Recreatief (hobby) 













Fast y noniber (completo) 
Actuando den nomber dipa 





compara 
Number di 1D nummer (representante) 
Lugar y fecha di nacemento 

Aires y number di telefon 


e-mail email 

GOBIERNO DI ARUBA 





E siman aki Minister Maduro di Economia a pone 200 mil 
florin disponibel pa asina e compania di microcredito Qredits 
por ofrece 100 comerciante chikito y mediano un prestamo cu 
condicion special pa por surpasa e periodo di COVID19. Cu 
e subsidio special aki, Qredits lo por duna un credito di un 
promedio di 25 mil florin cu un periodo liber di pago di 6 luna 
na un interes di 2% den 12 luna. 


Qredits ta 3 afia caba activo na Aruba brindando microcredito 
na diferente compania chikito y mediano y awor na momento di 
crisis Qredits tey tambe pa duna un man. Minister di Economia 
ta contento di por haci e iniciativa aki di Qredits posibel. E 
yudansa aki sigur lo ta un impulso importante pa economia 
di Aruba cu pa mas di 90% ta consisti di compania chikito y 
mediano. 


Pa mas informacion riba e prestamo special aki, por tuma 
contacto cu Qredits na telefon 582 2250 of email aruba@ 
qcredits.nl 








ALIVIO BRINDA PA GOBIERNO PA COVID-19 





Gobierno ta pon 
disponibel pa trece alivio t 


A o G 

hi) ME 
PA NEGOSHI CHIKITO Y MEDIANO 















CONDICIOMMAN mm 
PA SOSTEN FINANCIERO 


Negoshi chikito y mediano cu maximo dî gita na SV cv un mina i 0 empleado 


50 empleado. 





Fira den e ago Cara Comercio i 15 di maart 2020 cu 
kan at dln epic compa meseta 


| Pi sinto 
ii 
mene; 


"aspera peda di benta nes 28K 
JE] Paso ta nto hacia sve, sie 


Noa presenta un old pa suspend i pago usan van 
Detain Core di Hu. 





[E ernesto ap 220, 


E ato franco 4000 no ta partid e berta die empresario 








Subsidio di 200 mil pa prestamo special 
via Qredits pa surpasa COVID-19. B 


® 100 microcredito. 
E Promedio di 25 mil florin SOSTEN FINANCIERO 
1 ó luna liber di pago. 


m Interes na 2% den 12 luna. 








Qredits Aruba 


a = By 


Coaching Financiamento Educacion 








Microfinanciering Nederland 








Bridge Loan 


+ Suma maximo: AN. 50,000. 
+ Termino di prestamo: 3aña. 
+ Interes: 2% interes pa mar. 1 aña. 


[eme pane 
an. som A ESS 


Social Distancing 

















aa. mame an som + Telephone: 5822250 

ha jama aa. 166] + Website: wunwaredis om 

= + Email vba crete 
Rekisito 


+ Digital Signatue/ Qredits App 
+ Documento nan di negoshi (e.g. KVK). 
+ informacion financiero 

* ID dio (nan). 


























MINISTER GLENBERT F. CROES 


MINISTER di Asunto Social y Labor 

Minister Glenbert Croes: 


NOS META TA YUDA BO PERO YUDA NOS 
YUDA BO 


Minister Glenbert Croes durante di Rueda di Prensa a elabora 
riba e situacion cu nos hendenan ta bibando. Un situacion cu ta 
exigi sacrificio di nos tur bibando riba e baranca aki, pa hunto 
nos yuda otro mantene cabes riba awa. Manera e mandatario 
a expresa, Gobierno ta trahando duro den esfuerso conhunto 
pa logra pa nos tur sobrevivi e etapa dificil aki, un experiencia 
doloroso pa hopi famia aki na Aruba cu di un dia pa otro a lanta 
sin trabou, sin entrada, otronan afecta pa e virus, luchando pa 
nan salud, cuidando su famia. Nos frontliners exponiendo nan 
mes na tur peliger di e virus pa cuida otro. Nos cuerpo policial 
cu trabounan dificil pa siguridad di nos tur. Pues tur hende 
directo of indirecto a wordo afecta pa e crisis aki cu ningun 
hende por a biba pensa cu lo por destrui mundo den tan corto 


tempo. 


P'esey manera cu diabierna 13 di maart Aruba a constata dos 
victima di COVID, ya pa 19 di maart a anuncia introduccion 
di FASE pa brinda e 'trankilidad' na tur hende cu "nos lo 
percura pa hunto por pone pan riba mesa pa boso mes y boso 


criaturanan", e mandatario a expresa. 


"Hunto so nos por vence e fenomeno dificil aki. No tin duda 
cu esaki ta un momento di prueba pa nos tur. Nos tur hunto 
ta bibando un di e pruebanan di mas grandi cu humanidad ta 
pasando. E pregunta ta ki les nos ta bay saca di dje. Aruba ta 
pasando door di un renacer. Aruba ta naciendo di nobo. 

1 dijanuari 1986 pais Aruba a nace. E tabata un parto doloroso. 


Sacrificio cu tur hende a haci, pa Aruba por a nace como pais. 














Awor nos ta pidiendo den e renacer di e Aruba aki, e nacimento 
di nobo di Aruba, nos ta pidiendo atrobe sacrificio di nos tur, 
pa den e renacer aki, e Aruba nobo por bay brinda nos cada 
un como ser humano, como hende, como profesional, como 
trahado, como tata, como mama, como yiu un bida nobo. Nos 
no por bay bek na normalidad. Si nos djis bay bek na manera 
cos tabata, nos no a siña nos les. Laga e renacer di e Aruba 
nobo aki, trece e bida nobo cu realmente lo duna un proposito 
nobo na bida di cada ciudadano cu ta biba riba nos dushi isla 


cu yama Aruba", tabata palabranan di Minister Glenbert Croes. 

FASE Helpdesk ta informa: 


PERCURA 
PA L 


Desde e calamidad laboral causa pa e Corona virus, Gobierno 
mesora a sali na asistencia di tur e trahadonan cu a, ta y lo por 
perde nan trabou of entrada. Riba 19 di maart Minister Glenbert 
Croes a anuncia introduccion di FASE - Fondo Asistencia Social 
di Emergencia. Un ayudo financiero pa e grupo mas afecta 
cu ta e clase trahado. Mientras tanto te april 21 tin 10.640 
persona cu a registra y un total di 1433 compania. Apesar cu 
tin hopi aplicacion, mayoria ta incompleto. Rekisitonan ta: ID 
valido, Permiso (si ta aplicabel), Ultimo payslip of 2 si ta cobra 
pa quincena y e carta di e dunado di trabou den cual ta splica 
pakico y bou ki condicion ta manda bo cas of baha entrada etc. 





FASE TA PIDI UN BIAHA MAS SU ATENCION PA E 
SIGUIENTE PUNTONAN: 


1. FASE Helpdesk a ricibi hopi peticion pa e ayudo financiero. 
Helpdesk di FASE ta trahando hasta fin di simannan pa por 
procesa tur aplicacion. E team di FASE ta compronde cu e 
aplicante ta desea di haya un notificacion cu si su peticion 
ta aproba of no. FASE ta informa, cu tur hende lo ricibi un 
notificacion na su debido tempo despues cu e aplicacion 
cana su trayecto cu ta envolvi SVB, DIMP, DTP (pa taxista y 
autobus), DAO, DPL, DIMAS (si ta necesario) pa finalmente e 
aplicacion yega na e comision di aprobacion. 

2. FASE ta haci un apelacion riba tur hende cu a y ta aplica,: 


COVID-19 


G CORO ©). 


PA BO APLICACION TA COMPLETO 
UN PROCESO MAS LIHE 


percura pa bo aplicacion ta completo. Si bo entreg'e completo 
e proceso ta cana mas lihe. No lubida cu ta mas di 10 mil 
hende a aplica y ta aplicando cada minuut. Si su aplicacion ta 
incompleto, e ta causa un tardansa innecesario pa su persona 
y pa e comision di evaluacion y aprobacion. 


3. Si como compania, sea ta Eenmanszaak, VBA of NV, ta 
desea di aplica pa FASE tambe, mester entrega e siguiente 
rekisitonan: 

- Registro di Camara di Comercio no mas bieu cu 6 luna 

- Den caso cu bo ta un ZZP'er, (Zelfstandige Zonder Personeel), 
Musico, Taxista, Autobus, Artista, etc., tambe mester entrega 2 
ultimo prueba di pago di BBO/BAZV/BAVP 

- FASE lo controla si bo persona NO ta un accionista mayor y 
si bo persona ta wordo considera un empleado 


4. Den caso cu su aplicacion pa FASE no wordo aproba, por 
semper aplica pa Asistencia Social (bijstand) na Departamento 
di Asunto Social. Number di telefon pa yama ta 528.1110. Pa 
esaki tambe tin e siguiente exigencianan conforme e Ley di 
Bijstand: 

- Mester tin nacionalidad Hulandes 

- Mester tin por lo menos 3 afia inscribi na Censo 

- Si bo persona no ta cumpli cu e rekisitonan aki, HIAS y Cruz 
Cora tambe ta ofrece asistencia. 


GOBIERNO DI ARUBA 


FONDO ASISTENCIA SOCIAL DI EMERGENCIA ( 


Via website www.fasehelpdesk.com y sigui instruccion 


Via telefon 280-0707 








a) 
2 


ERNO DI 

DIMAS actualmente ta funciona cu poco trahado, asina 
Minister di Husticia mr. Andin Bikker a bisa diamars ultimo den 
conferencia di prensa. Tin varios persona cu sea nan permiso 
a caduca of ta bay caduca y e personanan aki ta haci pregunta 
riba nan status. Pa loke ta pagina 10 di e 'Toelatingshandboek' 
di DIMAS, ta bisa si un persona ta bay renoba su permiso e 
mester entrega e peticion tres luna prome cu e permiso caduca. 
Tambe Minister Bikker a splica cu articulo 3 di AZV Inciso 2 ta 
bisa cu ora un persona entrega su peticion pa prolongacion di 
su permiso na tempo, e ta sigui wordo cubri pa AZV. 


Tabata 13 di Maart riba un diabierna cu Aruba a wordo confronta 
cu e uitbraak di Coronavirus y si calcula un rato, personanan 
cu nan permiso ta bay caduca mester ta entrega esaki prome 
cu e fecha 13 di Maart. Si a entrega e peticion pa renobacion 
via e e-Form di DIMAS, DIMAS na su turno ta comunica esaki 
na AZV y a base di articulo 3 inciso 2 di Landsverordening di 
Algemene Ziektekosten Verzekering nan lo sigui wordo cubri 
pa AZV. Minister Bikker tambe a splica cu un grupo cu ta wordo 
afecta awor aki ta esunnan cu no a entrega nan aplicacion 
prome cu nan permiso a caduca. Probablemente nan a tarda y e 
proceso ey lo no a cambia si e Coronavirus no a bin. E persona 
cu no a aplica na tempo y e permiso a caduca, e tratamento 
di aplicacion ta bay na e manera normal. Tin e grupo tambe di 
personanan naci na Aruba y tabata den exterior cu lo no cay 
bou di LTU, pero nan mester di un tipo di verklaring cu DIMAS 
ta otorga pa nan por inscribi bek na Censo. 


Debi cu actualmente tin un lockdown y frontera ta cera, e 
grupo aki ta minimo y esey tambe ta un grupo cu no lo wordo 
afecta pa e situacion actual. E ultimo grupo cu a sinta haci un 
sondeo riba dje y cu lo wordo afecta, ta e personanan cu a 
aplica pa nan prome permiso. Esaki ta e personanan cu mag 
di warda nan permiso aki na Aruba y ta un grupo hopi limita 














cu ta inversionistanan of personanan cu ta haci un reunion 
familiar y tin un status di mas cu tres aña caba na Aruba. E 
personanan ey si nan no entrega nan permiso na tempo pa 
aplicacion y no a haya un decision ainda, teoreticamente nan 
lo wordo afecta. Pa e gruponan cu pa un motibo of otro ta 
sinti tardansa door cu DIMAS ta draai cu poco trahado y nan 
mester di un decision urgente y un aclaracion riba nan status di 
aplicacion tin un email cu ta info@dimasaruba.aw y tambe tin 
un linea di emergencia cu ta 522-1555. Si tur persona a sigui 
e maneho manera mester ta, nan no mester ta afecta pasobra 
minimo di tres luna di antemano mester a entrega peticion pa 
prolongacion di permiso y via ley di AZV e persona lo keda 
cubri bou di AZV. 

REGISTRACION PA REGRESO BOLUNTARIO 
A INICIA 


Minister di Husticia, mr Andin Bikker, a anuncia recientemente 
cu e ta start cu fase 1 di e programa di Regreso Boluntario pa 
migrantenan. 


KICO E PROGRAMA DI REGRESO BOLUNTARIO PA 
MIGRANTENAN TA ENCERA? 

E programa di regreso boluntario ta dirigi riba e migrante cu ta aki 
y cu pa motibonan pafor di su alcance, no por a regresa su pais 
di origen (ainda) of e migrante cu ta aki na Aruba — sea cu e ta 
regular of no - y tin e intencion di bandona Aruba boluntariamente 
pa bay residencia su mes bek na su pais di origen. 

Den e promer fase di e programa di Regreso Boluntario, 
kier efectua na un forma ordena, humano y eficiente, un 
inventarisacion di e interes bou migrantenan pa haya asistencia 
pa un repatriacion boluntario pa e pais di origen. 

Posteriormente ta ja e proceso pa asisti migrantenan cu a 
registra y pues a indica cu nan tin e deseo pa no keda mas na 
Aruba, y cu kier bay bek nan pais di origen a base boluntario, cu e 
parti logistico y si ta necesario, tambe facilita cu e transportacion. 





KENDENAN TA BIN NA REMARKE PA UN REGRESO 
BOLUNTARIO? 

Migrantenan cu un status legal of sin un status legal cu ta desea 
di regresa nan pais di origen, y no por efectua esaki dor di falta 
di recurso, por awor procede pa registra y di e manera aki aplica 
pa forma parti di programa di Regreso Boluntario cu asistencia. 
E proyecto di Regreso Boluntario tin como meta y ta dirigi riba 
e grupo mixto di migrante cu ta actualmente na Aruba dor di 
diferente motibo y/of circumstancianan y kier bay nan pais di 
origen. 

E grupo di enfoke por ta migrantenan cu un status legal y 
migrantenan sin un status legal, cu ta desea di haya un asistencia 
pa por regresa nan pais di origen a base boluntario. 


CON OF UNDA E PERSONA POR REGISTRA PA BIN NA 
REMARKE PA E REGRESO BOLUNTARIO ASISTI? 

Teniendo cuenta cu e medidanan vigente pa cu mitigacion di e 
COVID19, y e recomendacion pa tene distanciamento social, a 
opta pa crea un formulario digital pa administra e registracion di 
tur persona cu ta desea di haci uzo di e programa di Regreso 
Boluntario. 


E formulario online pa registracion ta disponibel riba e siguiente 
website: 

www.dimasaruba.aw 

Una bes cu e persona ta riba e website ariba menciona, 

1) e persona ta selecta e idioma, y despues 

2) eta click riba e tab of link di Regreso Voluntario / Voluntary 
Return / Vrijwillige Terugkeer. 

3) Na momento cu habri e link, e persona lo por siguientemente 
yena digitalmente tur su datosnan personal y tambe di contacto. 
4) Y ta finalisa bo registracion dor di emiti esaki digitalmente 


HOTLINE PA INFORMACION RIBA PROGRAMA REGRESO 
BOLUNTARIO 

Si un interesado mester di guia of tin mester di mas informacion 
yama e call center di Programa di Regreso Boluntario na siguiente 


hotline: 2811010 (for di 9or di mainta pa 4or di atardi durante 
dianan di trabou). 


TE KI DIA POR REGISTRA PA E PROGRAMA DI REGRESO 
BOLUNTARIO? 

E programa di Regreso Boluntario Asisti pa migrantenan ta 
vigente pa un tempo defini y ta habri - inicialmente - te cu fin di 
luna di april 2020. 


Pa es motibo ta pidi tur esnan interesa, pa registra mas pronto cu 
ta posibel online. 


KICO POR SPERA DESPUES DI CU A REGISTRA PA E 
PROGRAMA DI REGRESO BOLUNTARIO (FASE 2)? 
Despues cu keda cla cu e fase inicial di registracion y 
inventarisacion den luna di april 2020, lo sigui e fase 2. 

Ta e intencion pa planea e buelonan a base di e registracion y 
inventarisacion den fase 2. 

Mas informacion di e fecha(nan) lo sigui na su debido tempo. E ta 
importante p ata pendiente di bo email (fase 2). 

Den e temporada aki cu e fronteranan ta cera pa motibo di 
COVID19, e ta rekeri un intervencion(nan) na nivel diplomatico 
pa yega na palabracionnan necesario (bilateral) e respectivo 
paisnan for di cual Aruba tin imigrantenan cu interes pa bolbe 
nan pais di origen pa por yega na protocolnan conhuntamente 
riba e repatriacion. 


KICO TA E REKISITONAN CU LO MESTER CUMPLI CU NE? 
E rekisitonan pa e programa di regreso boluntario ta: 

- Documento di biahe valido (of un documento di biahe cu a 
caduca, pero cu ainda ta ser acepta dor di autoridadnan di e pais 
di origen); 

- Comprobante cu no por (ni tin garante cu lo mester) cubri e 
gastonan relaciona cu e repatriacion; 

- Formulario firma cu e interes di regreso boluntario; 

- Den caso cu tin un aplicacion pa asilo ainda canando, adicional 
un carta firma unda ta retracta e aplicacion concerni; 

- Den caso cu tin overstay: lo tin tambe mester tene na cuenta 
cu lo tin un periodo (di maximo 18 luna) acopla na e repatriacion 
dentro di cual e persona no por bolbe Aruba. 


PROGRAMA DI REPARTRIACION CU SOSTEN 

E programa di Regreso Boluntario aki di Minister di Husticia no 
lo ta posibel sin e sosten di partnersnan strategico, entre otro 
Ministerio di Husticia y Siguridad di Hulanda. 

Dies manera aki ta duna oido y sosten na tur esnan cu ta desea 
di regresa bek nan pais di origen di un forma boluntario, y no por 
haci esaki riba mesun forza. Y alabes a aporta na e mantencion 
di orden publico y siguridad di nos pais. 

E interes pa e programa di Regreso Boluntario cu a anuncia pa 
realisa e repartriacion di migrantenan, ya ta conta cu bastante 
interes y sosten. 

Pa es motibo ta pidi tur esnan interesa pa registra mas pronto cu 
ta posibel, y yena e formulario online disponibel riba e siguiente 
website: www.dimasaruba.aw, pa asina Gobierno por tin un mihor 
bista di e candidad di personanan cu tin interes den e programa 
di Regreso Boluntario. 





MINISTER CHRIS ROMERO 


MINISTER di Transporte, Comunicacion y Sector Primario 

Minister Chris Romero a reuni cu gerencia di Setar NV y 
Post Aruba NV 


RELACION ENTRE SETAR NV Y POST ARUBA 
NV TA UNO VALIOSO Y LO CONTINUA 
SOLIDO DEN FUTURO 


E titular di e Cartera di Comunicacion, sr. Chris Romero, a reuni 
cu gerencia di Setar NV y Post Aruba NV, pa asina elabora 
riba diferente aspecto importante pa ambos compania estatal 
y yega na diferente conclusion y palabracion. 


Gerencia di Post Aruba NV a informa Minister Romero cu nan 
ta sumamente atento riba e bienestar di su empleadonan y 
ta pone esaki na prome lugar. Mas cu claro proteccion di nan 
clientela y henter comunidad tambe ta un prioridad principal. 
Post Aruba NV, como compania estatal responsabel a tuma 
y lo sigui aplica tur precaucion indica pa Gobierno di Aruba y 
Departamento di Salubridad Publico, den e lucha pa contene 
e plamamento di COVID-19 na nos pais. 


Como parti di nan plan di contingencia, Post Aruba NV ta 
‘operando cu un ‘skeleton crew’, cual a keda parti den dos 
ekipo cu no ta bin den contacto fisico cu otro. Oficinanan ta 
cera pa publico, cu excepcion di servicio di pago di bijstand. 
Tambe a fortifica medidanan di higiena pa e empleadonan, y 
a adapta e manera cu ta atende cu trafico di hende durante 
proceso di pago di bijstand y operacion interno. A pesar di tur 
inconveniencia operacional cu e medidanan cu mester tuma 
durante e temporada aki di crisis a trece cun’e, Post Aruba 
NV ta continua cu entrega di post y paketenan mas lihe cu ta 
posibel. Cu e yegada di e crisis di COVID-19, Post Aruba NV 
mester a ahusta y adapta su modelo operacional di un manera 
repentino. Pero por bisa cu awor caba ta surpasando e reto 
aki y actualmente Post Aruba NV ta sigui garantisa servicio di 
entrega. 


Di su banda, Setar NV a duna di conoce cu nan ta sumamente 
satisfecho cu e relacion cu ta mantene cu Post Aruba NV. Maske 
cu pa consecuencia di e crisis existente Setar NV a manda 











un cantidad limita di cobransa pa su clientenan haciendo uzo 
excepcional di un otro compania, e relacion cu Post Aruba 
NV ta keda uno solido y sumamente valioso y lo mantene su 
continuidad den futuro. 


Setar NV ta consciente y ta promove reglanan di higiena y 
distanciamento social cu mester aplica durante e pandemia 
aki. Pa es motibo Setar NV ta promove fuertemente uzo di 
servicionan digital pa asina evita aglomeracion. Haciendo 
uzo di servicionan manera MiSetar, Pay.aw via Bill payment y 
Transferencia di banco, ta contribui na y aplica e indicacionnan 
cu autoridadnan ta duna pa asina combati COVID-19 mas liher 
posibel. 


E reunion tabata uno hopi fructifero y importante. Minister 
Romero a keda satisfecho pa mira e proactividad di ambos 
compania estatal durante e pandemia cu nos ta bibando y ta 
hopi contento di mira e relacion estrecho cu Setar NV y Post 
Aruba NV ta mantene. 

Riba peticion di Minister Chris Romero: 


SANTA ROSA LO SIGUI OTORGA 
COMPROBANTE TEMPORAL PA 
PISCAMENTO NA UN FORMA DIGITAL 


Mirando e demanda grandi cu tin pa piscamento den e ultimo 
simannan y riba peticion di diferente piscado cu no a logra 
registra na Santa Rosa/DLVV, Minister Chris Romero a opta 
pa habri e registracion bek pero den un forma digital. Di e 
manera aki ta tuma tur medida actual di distanciamento social 
pa preveni cu e COVID-19 lo sigui plama. 


Cuminsando for di diahuebs dia 23 di April, e piscadornan cu 
no a logra registra prome lo tin e oportunidad pa haci esaki den 
un forma digital. E e-mail pa registra ta registro@santarosa.aw 
y lo mester manda e siguiente informacionnan; 


+ Nomber, adress y number di telefon di e propietario di e 
boto si esaki ta diferente cu e Capitan. 


+CopiadiID valido die Capitan y copia di su kleinvaarbewijs. 
+ Copia di ID valido di dos tripulante mas. 
* Si e doño di e boto no ta forma parti di e crew, mester un 


carta di e propietario autorisando e Capitan y e crew pa 
hasi uzo di su boto. 





+ Registracion di boto di Directie Scheepvaart y Copi: 
documento di e keuring di e boto. 





* E registracion aki ta conta solamente pa un (1) carta pa 
boto. 


PISCADONAN DI BARANCA 

Pa Piscado di baranca mester manda basicamente mesun 
informacion, excluyendo registracion di boto. Pero ta importante 
pa indica den e e-mail un maximo di tres localidad caminda e 
dos persona ariba e carta lo bo bay pisca na baranca. 


Ta haci un apelacion na tur esnan cu no a registra ainda y/ 
of ta desea di registra, pa por fabor manda nan peticion via 
registro@santarosa.aw pa asina Santa Rosa/DLVV porprocesa 
e registracion sin problema. Tene cuenta cu mester manda tur 
informacion menciona ariba pa por ricibi e carta di comprobante 
temporal. Pa esnan cu a manda nan documentonan caba via 
mail, ta haci un apelacion pa manda esakinan di nobo. 


Si por tin cualkier pregunta of ta desea mas informacion, por 
fabor tuma contacto cu Randy Maduro of Ludwig Rasmijn na 
5858102. 


DIRECTIE LANDBOUW, 
VEETEELT, VISSERIJ, 
EN MARKTHALLEN 

FASE T'EY PA YUDA BO 


Durante rueda di Prensa di Gobierno, tabata presente Sra. 
Sabine de Groot di Plataforma Nacional di Trabou (PNT) 
kende ta encabesa e helpdesk di FASE como tambe Minister 
Glenbert Croes. 


Manera e Coronavirus a drenta Aruba y afecta nos hendenan, 
premirando e efecto desastroso cu e lo bay tin pa nos hendenan, 
Gobierno di Aruba mediante Minister Glenbert Croes ya riba 19 
di maart a anuncia introduccion di FASE - Fondo di Asistencia 
Social di Emergencia pa tur cu perde trabou of entrada. 


Mientras tanto manera a wordo anuncia, tin mas di 11 mil 
aplicacion cu a drenta di hendenan cu a perde trabou of entrada, 
como tambe mas di 1500 registracion di companianan. E 
trabou sobrehumano cu tur departamento envolvi ta haciendo, 
a logra alrededor di 4000 aprobacion te cu awo cu por bin na 
remarca pa FASE. 


Di parti di FASE Helpdesk mes, Sra. de Groot a splica 
detayadamente e proceso cu e aplicacion ta cana ademas 
di a emfatisa e importancia di un aplicacion completo, cu ta 
cumpli cu tur rekisito. Ta varios departamento ta envolvi den 
e evaluacion di cada aplicacion y solamente si un aplicacion 
drenta completo, e por sigui cana su caminda. Si e no drenta 
cu tur rekisito e proceso ta stagna cu tur e tardansa cu esaki ta 
trece cu ne, un tardansa cu ta afecta pa e propio persona por 
haya un ayudo di FASE. Pues un biaha mas e apelacion: 

+ completa bo aplicacion 

+ contesta telefon ora FASE Helpdesk yama 

+ yena cuenta bancario corecto; cuenta di un otro hende no ta 
posibel 

* yena persoonsnummer corecto 

+ yena number di ID corecto 


COVID-19 
CORONAVIRUS 











ATENCION: 





GOBIERNO DI ARUBA 











* yena email corecto 

* si bo ta pensa cu su aplicacion no ta completo, yama na 
280.0707 of 

* email loke falta na documento@fasehelpdesk.com cu number 
di registracion 

Sra. de Groot a splica cu hopi aplicacion cu a drenta 
lastimamente ta incompleto cu tur su consecuencianan. Tin un 
team di 10 persona contestando yamada. Tin un team di otro 
10 persona haciendo yamada pero sea no ta haya contesta 
of number di telefon no ta corecto. Ora di manda email, adres 
tampoco ta corecto. 


E dolor y convivencia, Sra. de Groot a expres'e. Y manera cu el 
a termina bisando, FASE helpdesk kier yuda tur hende. "Yuda 
nos yuda bo. Yena bo aplicacion completo pa e proceso por 
bay lihe pasobra e ta haci dolor no por yuda bo", Sra de Groot 
a expresa. 


B 


GOBIERNO DIARUBA 


FONDO ASISTENCIA SOCIAL DI EMERGENCIA (FASE), 
ta aplicabel solamente pa esunnan cu perde trabou of 
perde entrada PA MOTIBO DI CORONAVIRUS 
Logicamente tin condicion-y rekisitonan cu mester cumpli cu ne pa bin na remarca pa FASE 


CONDICIONAN REKISITONAN PROCESO DI 


e Bo a wordo manda cas + Carta di notificacion di bo APLI CION 
sin pago dunado di trabou(cu firma) 





® Ultimo salarisslip, of ultimo 2x Via Website: 
+ Bo entrada a baha te bou di salarisslip si ta cobra quincena | WWw.fasehelpdesk.com 
AFL. 950,- mensual 
+ ID/Paspoort valido Via telefon: 


+ Permiso valido (si ta aplicabel) 
+ Cuenta bancario 
+ Persoonsnummer 


+ Bo a wordo retira for di 
trabou 


280-0707 

Premier Evelyn Wever-Croes: 


HOPI CONFIANSA DEN PLAN NACIONAL DI 
RECUPERACION ECONOMICO 








Desde cu Premier Evelyn Wever-Croes a duna di conoce 
dialuna cu nos a drenta un otro fase na Aruba, por nota un aire 
di positivismo. 

Segun Premier Wever-Croes awor cu e crisis di salud ta mustra 
di ta domina, ta cuminsa e fase di recuperacion economico. Pa 
esaki ela presenta un structura amplio cu lo encarga di tur 
e trabounan na caminda pa recuperacion economico den un 
plataforma nacional. 


Premier a institui un stuurgroep, cu lo guia e proceso, cu ta 
consisti di personanan di sector priva y semi-gubernamental y 
ta raporta directamente na Premier. 

Tin tambe un think tank, consistiendo di varios persona 
prominente den comunidad, entre nan e ex gobernadornan di 
pais Aruba, pa duna conseho y guia na e stuurgroep. 


Bou di e stuurgroep tin, te awor, 3 comision activo. 


IMEDIATO: STABILISACION Y ESTIMULO 

Den e comsion aki ta tratando di brinda asistencia imediato 
na companianan, pa asina companianan mantene trahadonan 
den servicio door di duna e doño di trabou un subsidio di 
salario. Ademas ta brinda e companianan mediano y chikito 
un sosten financiero adicional pa cubri otro gastonan. E meta 
ta pa mantene companianan activo pa nan por mantene nan 
trahadonan na trabou. Pa esnan cu asina mes perde trabou, 
tin un asistencia financiero temporal, den e proyecto di FASE. 
E proyecto FASE a wordo anuncia ya 3 siman pasa, despues 
di un siman cu e crisis a cuminsa, y tin mas di 10 mil persona 
cu a registra caba pa e asistencia aki. No ta tur a entrega tur 
documento, pero ta ser spera cu 3000 pa 4000 persona lo 
ricibi e asistencia financiero e siman aki. 








TERMINO CORTO: FAST TRACK 

Den e comision aki lo prepara e proyectonan cu ya caba 
tabata den fase basta avansa prome cu e crisis a cuminsa, 
y cu despues cu shelter-in-place wordo finalisa, por start sali 
cu e proyectonan. Ta trata di inversionnan priva y publico, cu 
ta genera cupo di empleo pa esnan cu a perde trabou, y cu lo 
atrae devisas pa fortifica e balor di nos florin. 


TERMINO MEDIANO Y LARGO: 
DURABILIDAD 

Den e comision aki lo delinea e modelo economico nobo pa 
Aruba. Turismo lo sigui ta un pilar economico importante ora 
ta safe pa nos habri frontera bek, pero nos no por keda conta 
riba turismo so. P’esey e comision aki lo prepara plannan 
pa un modelo economico nobo, duradero y fuerte, basa riba 
innovacion. 


INNOVACION Y 


Cada comision ta consisti di entre 5 pa 10 persona y cada 
comision lo institui task force riba temanan specifico. Por 
ehempel, e comision especial di fast track lo tin un taskforce 
cu lo dedica na elimina e burocracia “red tape” inecesario 
den gobierno. E comision special di innovacion y durabilidad 
lo tin task force dedica na sectornan economico prometedor, 
turismo, economia circular, food security, future of work, 
enseñansa, pa nombra algun. Lo tin mucho mas task force 
pa asina brinda expertonan den sector publico, sector priva y 
NGO's oportunidad pa participa. 


E interes den comunidad ta grandi pa yuda den e proceso aki 
y Premier Wever-Croes ta anticipa cu lo tin como 100 persona 
envolvi y tur a base gratuito, cual ta sigur di aplaudi. 


E noticia aki a inspira confiansa y a lanta interes den comunidad 
y hopi ta e elogio cu ta wordo duna cu Gobierno a lanta un 
plataforma nacional cu lo brinda tur hende participacion. 





RECUPERACION ECONOMICO 


3 COMISION ACTIVO 


== TERMINO TERMINO MEDIA 


Brinda asistencia inmediato 
na companianan, pa asina 
companinan mantene 
trahadonan den senio 
door di duna e doo di 
trabou un subsidio di 
salaro. 








Delnea e modelo 
economico nobo, duradero 
y fuer, basa riba. 


Prepara e proyectonan cu ya 
caba tabata den fase basta 


avansa prome cu e crisis a 
cuminsa y cu despues cu 
shetern-pace wordo 
fnalsa, por start sali cu e 
proyectonan. 

